laion/Wikipedia-Exotic huggingface dataset:
დავითიანი (ნაწარმოები)

დავითიანი — დავით გურამიშვილის ერთადერთი შემორჩენილი ნაწარმოები. მასში აღწერილია მწერლის ცხოვრება. არის ასევე მრავალი დარიგება ახალგაზრდებისთვის (თავი–სწავლა მოსწავლეთა). ნახსენებია ასევე რუსეთ-პრუსიის ბრძოლაც. „დავითიანი“ საქართველოს მწერლობაში დამკვიდრებული ტრადიციის გაგრძელება იყო („თეიმურაზიანი“,„არჩილიანი“ ერქვა ქართველ მეფე–პოეტთა კრებულებს). დავით გურამიშვილი თავისი პოეტური შთაგონების წყაროდ მიიჩნევდა დავით წინასწარმეტყველს. პოეტი ბიბლიურ დავითს ბაძავს, მას ეხმიანება და მის დარად ადიდებს უფალს. ამდენად შესაძლებელია ვივარაუდოთ რომ დავითიანში გურამიშვილთან ერთად პოეტის სეხნიაც–ბიბლიური დავითიც იგულისხმება. ნაწარმოებში შესულია მრავალი ლექსი და ორი ავტობიოგრაფიულ-ისტორიული ხასიათის პოემა - "მხიარული ზაფხული" და "ქართლის ჭირი". ნაწარმოები პროლოგის შემდეგ 4 წიგნად იყოფა. მთავარი სტატია: დავითიანი (S-1598). 1778 წელს დავით გურამიშვილმა საკუთარი ხელით გადაწერილი კრებული გადასცა მირიან ბატონიშვილს, ერეკლე II-ის ძეს, რომელიც რუსეთის იმპერატორთან იყო მივლინებული და გზად მირგოროდი გაიარა. სწორედ მან ჩამოიტანა საქართველოში "დავითიანი". ძველი ქართული ლიტერატურის ქრესტომათია IX კლასი, გვ. 349. ↑ ძველი ქართული ლიტერატურის ქრესტომათია IX კლასი, გვ. 349. ↑ www.kvirispalitra.ge
შრომა (სოხუმის მუნიციპალიტეტი)

შრომა (ყოფილი მიხაილოვკა; აფხ. Шрома), სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (შრომის თემი), აფხაზეთის ბორცვიან მთისწინეთში, მდინარე აღმოსავლეთ გუმისთის მარცხენა ნაპირას. თემის ცენტრი (სოფლები:ამზარა, აფიანდა, ზეგანი, კამანი, მთისუბანი, ნახშირა, სტარუშკინო, ტბეთი, ქვალონი, წყურგილი). ზღვის დონიდან 270 მ, სოხუმიდან 10 კმ. 2008 წლიდან ოკუპირებულია რუსეთის ფედერაციის მიერ ქართული საბჭოთა ენციკლოპედია, ტ. 11, თბ., 1987. — გვ. 31. ↑ კანონი ოკუპირებული ტერიტორიების შესახებ დაარქივებული 2011-01-01 საიტზე Wayback Machine. .
ცუმური

ცუმური, სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ახალშენის თემი), მდინარე გუმისთის მარჯვენა ნაპირზე. ზღვის დონიდან 250 მ, სოხუმიდან 35 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 11, თბ., 1987. — გვ. 244. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-03-31.
ძიგუთა

ძიგუთა — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ახალსოფლის თემი), მდინარეების კელასურისა და ბესლეთის წყალგამყოფზე. ზღვის დონიდან 120 მ, სოხუმიდან 2,5 კმ. 2008 წლიდან ოკუპირებულია რუსეთის ფედერაციის მიერ ქართული საბჭოთა ენციკლოპედია, ტ. 11, თბ., 1987. — გვ. 273. ↑ კანონი ოკუპირებული ტერიტორიების შესახებ დაარქივებული 2011-01-01 საიტზე Wayback Machine. .
ნივთიერი წერტილი

ნივთიერი წერტილი — უმარტივესი ობიექტი, რომლის მოძრაობას სწავლობს კლასიკური მექანიკა; მაკროსკოპული სხეული, რომლის ზომები იმდენად მცირეა, რომ მოცემული მოძრაობის პირობებში ისინი შეიძლება უგულებელვყოთ, და ჩავთვალოთ, რომ სხეულის შემადგენელი მთელი ნივთიერება ერთ გეომეტრიულ წერტილშია თავმოყრილი. ნივთიერი წერტილები ბუნებაში არ არსებობენ. ისინი აბსტრაქციას, რეალური სხეულების იდეალიზაციას წარმოადგენენ. შეიძლება თუ არა ამა თუ იმ მოძრაობის შესწავლისას ესა თუ ის სხეული ნივთიერ წერტილად მივიჩნიოთ? პასუხი ამ კითხვაზე არა იმდენად სხეუულზეა დამოკიდებული, რამდენადაც მოძრაობის ხასიათზე. სხეულის აბსოლუტური ზომები ამ შემთხვევაში უმნიშვნელოა. არსებითია ფარდობითი ზომა, ანუ სხეულის ზომის შეფარდება მოცემული მოძრაობისთვის დამახასიათებელ მანძილთან. მაგალითად, როდესაც ვიხილავთ დედამიწის ორბიტალურ მოძრაობას მზის გარშემო, დედამიწა უზარმაზარი სიზუსტით შეიძლება ნივთიერ წერტილად ჩავთვალოთ. მახასიათებელ სიგრძეს ამ შემთხვევაში დედამიწის ორბიტის რადიუსი (R = 1,5 × 10 8 კმ)წარმოადგენს. ეს უკანასკნელი დედამიწის რადიუსს (r = 6,4 × 10³ კმ) მრავალჯერ აღემატება. ამის გამო ორბიტალური მოძრაობის დროს პლანეტის ყველა წერტილი პრაქტიკულად ერთნაირად მოძრაობს. ამიტომ საკმარისია მისი ერთი წერტილის მოძრაობა განვიხილოთ, კერძოდ, ასეთ წერტილად დედამიწის ცენტრი ავირჩიოთ, და ვიგულისხმოთ, რომ მთელი ნივთიერება ამ ერთ გეომეტრიულ წერტილშია თავმოყრილი. ასეთი იდეალიზაცია დედამიწის ორბიტალური მოძრაობის ამოცანას ძალიან ამარტივებს, მაგრამ ეს იდეალიზაცია უსარგებლოა, თუ დასმულია დედამიწის საკუთარი ღერძის გარშემო ბრუნვის ამოცანა,
ნორვეგიის გეოგრაფია

ნორვეგია მდებარეობს ჩრდილოეთ ევროპაში, სკანდინავიის ნახევარკუნძულის ჩრდილოეთ და დასავლეთ ნაწილებში. ესაზღვრება ჩრდილოეთის ზღვას სამხრეთ-დასავლეთით და სკაგერაკის ყურეს სამხრეთით, ატლანტის ოკეანეს (ნორვეგიის ზღვა) დასავლეთით და ბარენცის ზღვას ჩრდილო-აღმოსავლეთით. ნორვეგიას აღმოსავლეთით გრძელი სახმელეთო საზღვარი აქვს შვედეთთან და ჩრდილო-აღმოსავლეთით მოკლე მონაკვეთები ფინეთთან და რუსეთთან. გეოგრაფიული კოორდინატები: 62° ჩ. გ. 10° ა. გ.﻿ / ﻿62° ჩ. გ. 10° ა. გ.﻿ / 62; 10 მდებარეობა: ევროპა ფართობი: სულ: 324,220 კმ² ხმელეთი: 307,860 კმ² წყალი: 16,360 კმ² შპიცბერგენისა და იან-მაიენი ჩთვლით: 385,199 კმ² ფართობი - შედარებითი: ონტინენტური ფართობი ოდნავ მცირე ვიდრე ვიეტნამი და ოდნავ დიდი ვიდრე ნიუ-მექსიკო. შპიცბერგენისა და იან-მაიენის ჩთვლით ოდნავ დიდი ვიდრე იაპონია. სახმელეთო საზღვრები: ჯამში: 2,515 კმ მოსაზღვრე ქვეყნები: ფინეთი 729 კმ, შვედეთი 1,619 კმ, რუსეთი 196 კმ. სანაპირო ზოლი: 25,148 კმ (კონტინენტური); 83,281 კმ (კუნძულების ჩთვლით) საზღვაო ტერიტორიები რომლებზეც ნორვეგია აცხადებს პრეტენზიას: ტერიტორიული ზღვა: (10 საზღვაო მილი, 18,5 კმ) კონტინენტური შელფი: (200 საზღვაო მილი, 370.4 კმ) განსაკუთრებული ეკონომიკური ზონა: (200 საზღვაო მილი, 370.4 კმ) ტერიტორიული წყლები: (12 საზღვაო მილი, 22.2) ნორვეგიის განსაკუთრებული ეკონომიკური ზონა (გეზ) ჯამში 1 979 179 კმ², არის დასავლეთ ევროპაში უდიდესი. გეზ სანაპიროს გასწვრივ იკავებს 878 575 კმ²-ს, იან-მაიენის გეზ შეადგენსს 293 049 კმ²-ს, 1977 წლიდან ნორვეგია შპიცბერგენის ირგვლივ ითხოვს 803 993 კმ² გეზ-ს. ნორვეგიის გეოგრაფიული მონაცემების სია NGU - ნორვეგიის გეოლოგიური კვლევა დაარქივებული 2006-11-03 საიტზე Wayback Machine. ნორვეგიის მეტეოროლოგიური ინსტიტუტი: ნორვეგიის კლიმატი დაარქივებული 2005-10-27 საიტზე Wayback Machine. ნორვეგიის ფლორა და ფაუნა ↑ ნორვეგიის გარემო
სტრომბოლი

სტრომბოლი (იტალ. Stromboli; სიცილ. Struògnuli) — პატარა კუნძული ტირენიის ზღვაში, სიცილიის ჩრდილოეთ სანაპიროსთან. შედის ლიპარიის კუნძულთა ჯგუფში. კუნძულზე მდებარეობს იტალიის ყველაზე აქტიური ვულკანი. სახელი მომდინარეობს ბერძნული სიტყვა „Strongulē“-დან, რაც ამობურცულს ნიშნავს. სწორედ ასე უწოდეს კუნძულს ძველმა ბერძნებმა. სტრომბოლის მოსახლეობა 400-800 ადამიანს შეადგენს. კუნძულზე მდებარე ვულკანი მრავალჯერ ამოფრქვეულა, ხოლო ვულკანური აქტივობები და მცირე ამოფრქვევები გამუდმებით მიმდინარეობს, რისი ხილვაც კუნძულის მრავალი ადგილიდან და ზღვიდანაა შესაძლებელი. სწორედ ამიტომ, სტრომბოლს „ხმელთაშუა ზღვის სინათლის სახლს“ უწოდებენ. ბოლო ყველაზე მნიშვნელოვანი ამოფრქვევა მოხდა 2009 წლის 13 აპრილს. მდებარეობს ზღვის დონიდან 926 მეტრზე. მოიცავს სამ აქტიურ მწვერვალს. აღსანიშნავია, რომ ვულკანზე მასიური, გამუდმებული ამოფრქვევები ბოლო 20 000 წლის მანძილზე მიმდინარეობს. სტრომბოლი, ღმერთის მიწა Stromboli Online Photo gallery of Stromboli eruptions. Watch video of spectacular Strombolian eruption on 5th April 2006 Information about Stromboli and on its seismic monitoring network (italian) დაარქივებული 2007-03-20 საიტზე Wayback Machine. Live (30 min) Satellite Photo of Stromboli დაარქივებული 2013-03-10 საიტზე Wayback Machine.
გოლფსტრიმი

გოლფსტრიმი (ინგლ. gulf stream) — თბილ დინებათა მძლავრი სისტემა ატლანტის ოკეანის ჩრდილოეთ ნაწილში. ვრცელდება 10 ათ. კმ-ზე, ფლორიდის ნახევარკუნძულის სანაპიროებიდან შპიცბერგენისა და ახალი მიწის კუნძულებამდე. საკუთრივ გოლფსტრიმი იწყება ფლორიდის სრუტის სამხრეთ ნაწილში და ვრცელდება ნიუფაუნდლენდის დიდ მარჩხობამდე. მისი წარმოშობის მიზეზია პასატური ქარების მიერ იუკატანის სრუტის გავლით მექსიკის ყურეში წყლის დიდი რაოდენობით მოდენა და ამის შედეგად მექსიკის ყურისა და მასთან მიმდებარე ატლანტის ოკეანის წყლების დონეთა შორის წარმოქმნილი მნიშვნელოვანი სხვაობა. ოკეანეში გასვლისას დინების სიმძლავრე 25 მლნ. მ³/წმ შეადგენს (2160 კმ³ დღე-ღამეში), რაც 20-ჯერ აღემატება მსოფლიოს ყველა მდინარის ჯამურ ხარჯს. ოკეანეში გოლფსტრიმი უერთდება ანტილის დინებას და ჩ.გ. 38°-ზე მისი სიმძლავრე 82 მლნ. მ³/წმ აღწევს. გოლფსტრიმის ერთ-ერთი თავისებურება ისაა, რომ ჩრდილოეთ ნახევარსფეროში მოძრაობის ზოგადი კანონზომიერების საწინააღმდეგოდ, ეს დინება დედამიწის ბრუნვის ზეგავლენით მარჯვნივ კი არა, მარცხნივ გადაიხრება. ეს გამოწვეულია ატლანტის ოკეანის სუბტროპიკული ნაწილის ანტიციკლონურ არეში ოკეანის მაღალი დონითა და ანტილის დინების მიერ მექსიკის ყურიდან გამომავალი წყლის სამხრეთიდან შეგუბებით. ოკეანეში გოლფსტრიმი მიედინება ჩრდილოეთისაკენ 6 კმ/სთ სიჩქარით (ზოგჯერ 10 კმ/სთ), ჰატერასის კონცხთან იგი გადაიხრება ჩრდილო-აღმოსავლეთით ნიუფაუნდლენდის მარჩხობისაკენ. აქ მისი სიჩქარე 3-4 კმ/სთ-მდე კლებულობს. დინების სიგანე სამხრეთით 75 კმ-ია, ჰატერასის კონცხთან 110-120 კმ, ნაკადის სიღრმე — 700-800 მ. გოლფსტრიმს მიაქვს დიდი რაოდენობით სითბო და მარილები. წყლის ტემპერატურა ზედაპირზე 25 °C-26 °C , მარილიანობა 36,2‰-36,4‰; მაქსიმალური მარილიანობა (36,5‰) აღინიშნება 200 მ სიღრმეზე. წყლის ტემპერატურის ცვალებადობა მჭიდროდაა დაკავშირებული თბილი ტროპიკული წყლის მომდენი პასატების ქროლვის სიძლიერესთან. ნიუფაუნდლენდის მარჩხობის სამხრეთ კიდესთან გოლფსტრიმს ჩრდილოეთიდან უახლოვდება ლაბრადორის ცივი დინება, რომლის წყლებთან აღრევის დროს ზედაპირული წყალი იძირება. ნიუფაუნდლენდის მარჩხობს რომ ჩაუვლის, დაახლ. დ. გ. 40°-თან საკუთრივ გოლფსტრიმი გადადის ჩრდილოატლანტიკურ დინებაში, რომელიც დასავლეთ და სამხრეთ-დასავლეთ ქარების გავლენით ჰკვეთს ოკეანეს დასავლეთიდან აღმოსავლეთისაკენ და ევროპის სანაპიროებთან ჩრდილო-აღმოსავლეთისაკენ მიედინება. გოლფსტრიმის თბილ დინებათა სისტემა დიდ გავლენას ახდენს არა მარტო ზღვებისა და საკუთრივ ჩრდილოეთ ყინულოვანი ოკეანის ჰიდროლოგიურ და ბიოლოგიურ თვისებებზე, არამედ ატლანტისოკეანისპირა ევროპული ქვეყნების კლიმატზეც. გოლფსტრიმის თბილი წყლები ათბობს ჰაერის მასებს, რომლებიც დასავლეთის ქარებს გადააქვს ევროპის სანაპიროებისაკენ და იწვევს ტემპერატურის გადახრას საშუალო განედური სიდიდეებიდან. იანვარში ნორვეგიის სანაპიროებთან ეს გადახრა 15-20° შეადგენს, მურმანსკთან 11° და მეტს. გოლფსტრიმი — ბრიტანიკა (ინგლისური) გოლფსტრიმი დაარქივებული 2020-04-28 საიტზე Wayback Machine. (ინგლისური) გოლფსტრიმი (ინგლისური) ქართული საბჭოთა ენციკლოპედია, ტ. 3, თბ., 1978. — გვ. 211. Шулейкин В. В., Физика моря, 3 изд., М., 1953.
სეისმური ტალღები

სეისმური ტალღები — რხევები, რომლებიც ვრცელდება დედამიწაში მიწისძვრის, აფეთქებებისა და რხევის სხვა წყაროების კერებიდან. ძლიერი მიწისძვრების კერების მახლობლად სეისმური ტალღები დამანგრეველი ძალისაა, მათი პერიოდი იქ ძირითადად წმ მეათედი ნაწილების ტოლია. ეპიცენტრიდან მოშორებით სეისმური ტალღები დრეკადი ტალღებია. განარჩევენ გრძივ და განივ სეისმურ ტალღებს. (P) გრძივ სეისმურ ტალღებში რხევა მიმდინარეობს ტალღის გავრცელების მიმართულებით, (S) განივ სეისმურ ტალღებში კი ტალღის გავრცელების პერპენდიკულარულად. გრძივი და განივი ტალღების გავრცელების სიჩქარე ერთსა და იმავე გარემოში განსხვავებულია. P და S ტალღები წყაროდან ყველა მიმართულებით ვრცელდება, ამიტომ მათ მოცულობით სეისმურ ტალღებს უწოდებენ. სეისმური ტალღები სხვადასხვა დრეკადი თვისებების მქონე გარემოთა გამყოფ ზედაპირებზე გარდატყდება და აირეკლება — წარმოიქმნება გარდატეხილი და არეკვლილი სეისმური ტალღები დედამიწის ზედაპირთან (აგრეთვე ორი გარემოს გამყოფ ზედაპირთან დედამიწის წიაღში). წარმოიქმნება L ზედაპირული სეისმური ტალღები მათი ამპლიტუდა მეტია, ვიდრე გრძივი და განივი სეისმური ტალღებისა, გავრცელების სიჩქარე კი განივისაზე ნაკლებია. სიღრმის ზრდასთან ერთად დედამიწის შემადგენელი ნივთიერების თვისებების ცვლილების გამო იცვლება სეისმური ტალღების გავრცელების სიჩქარეც. მიწისძვრის კერებიდან სხვადასხვა მანძილზე მდებარე სეისმურ სადგურებამდე სხვადასხვა ტიპის სეისმური ტალღების გარბენის დროის განსაზღვრით გამოითვლება მათი გავრცელების სიჩქარე სხვადასხვა სიღრმეზე, რაც საშუალებას გვაძლევს შევისწავლოთ დედამიწის სიღრმული აგებულება. სეისმური ტალღები — სტატია ენციკლოპედია ბრიტანიკიდან (ინგლისური) მუსურიძე გ., ქართული საბჭოთა ენციკლოპედია, ტ. 9, თბ., 1985. — გვ. 272. Саваренский Е. Ф., Кирнос Д. П., Элементы сейсмологии и сейсмометрии, 2 изд., М., 1955; Бреховских Л. М., Волны в слоистых средах, 2 изд. М., 1973.
არტეზიული წყლები

არტეზიული წყლები — ღრმად განლაგებულ წყალგაუმტარ შრეებს შორის მოქცეული ჰიდრავლიკურ წნევიანი მიწისქვეშა წყალი. ასეთი წყალი ცნობილი იყო საფრანგეთში XII საუკუნიდან. არტეზიული წყლების არსებობას განაპირობებს სინკლინურ ან მონოკლინურ სტრუქტურაში წყალგაუმტარ შრეებს შორის წყალშემცველი შრის მდებარეობა. ამგვარ წყალშემცველ სტრუქტურას არტეზიული აუზი ეწოდება. არტეზიული წყალი შეიძლება იყოს სასმელი, სამრეწველო, სარწყავი, თერმული და სამკურნალო. საქართველოს ტერიტორიაზე დიდი არტეზიული აუზებია: ბზიფის, კოდორის, სამეგრელოს, კოლხეთის დაბლობის, რაჭა-ლეჩხუმის, გურიის, წყალტუბოს, არგვეთის, ქართლის, ალაზნის, იორ-შირაქის, მარნეულ-გარდაბნისა და ახალციხის. სახელწოდება მომდინარეობს საფრანგეთის პროვინციის არტუას (ლათ. Artesium) სახელწოდების მიხედვით. ქართული საბჭოთა ენციკლოპედია, ტ. 1, თბ., 1975. — გვ. 588. ოვჩინიკოვი ა., ზოგადი ჰიდროგეოლოგია, თბ., 1964.
ნორვეგიის ეკონომიკა

ნორვეგია მაღალგანვითარებული, ინდუსტრიული ქვეყანაა. ხასიათდება ექსპორტზე ორიენტირებული ღია ეკონომიკით. არის ერთ-ერთი ყველაზე მდიდარი ქვეყანა მსოფლიოში. ეკონომიკის ძირითადი დარგებია: ნავთობისა და გაზის მოპოვება-წარმოება, გემთმშენებლობა, ქაღალდი, მეტალურგია, ქიმიკატები, საფეიქრო და მსუბუქი მრეწველობა, სამთო მრეწველობა, თევზაობა. ნორვეგიის ეკონომიკას ჩვეულებრივ უწოდებენ შერეული ეკონომიკას - ის წარმოადგენს კაპიტალისტურ საბაზრო ეკონომიკას სახელმწიფოს როლის ნათლად გამოხატული მონაწილეობით. ისევე, როგორც დასავლეთ ევროპის სხვა ქვეყნებში, ნორვეგიის ინდუსტრიის განვითარება ძირითადად განხორციელდა კერძო საკუთრების შესახებ კანონით და კერძო სექტორის მეშვეობით. ინდუსტრიულ რევოლუციამდე ნორვეგიის ეკონომიკა უმეტესწილად დაფუძნებული იყო სოფლის მეურნეობაზე, მეტყევეობაზე და მეთევზეობაზე. ნორვეგიელები ჩვეულებრივ ცხოვრობდნენ მნიშვნელოვანი დეფიციტის პრობებში, თუმცა შიმშილი იშვიათი იყო. გარდა რამდენიმე ნაყოფიერი მიწისა ხედმაკში და ესტფოლდში, ისეთი მარცვლეული კულტურები, როგორიცაა შვრია, ჭვავი და ქერი შეზღუდული იყო. ეკონომიკური აღმავლობა ნორვეგიაში დაიწყო XVII საუკუნეში, როდესაც ნორვეგიელმა ვაჭრებმა დაიწყეს ხე-ტყის თავისუფლად გატანა ინგლისში საკუთარი გემებით. ამან გამოიწვია ფლოტის გაფართოება, გაიზარდა ტყის დამუშავება, შეიქმნა ხის საამქროები. Norway in CIA World Factbook დაარქივებული 2020-05-06 საიტზე Wayback Machine. Statistics Norway OECD's Norway country website OECD Economic Survey of Norway
საკონსტიტუციო წარდგინება

საკონსტიტუციო წარდგინება — საქართველოს პარლამენტის ან საქმის განმხილველი სასამართლოს (პირველი, მეორე ან მესამე ინსტანციის) მიერ საქართველოს საკონსტიტუციო სასამართლოში განხორციელებული წარდგინება. პარლამენტი მიმართავს წარდგინებით საკონსტიტუციო სასამართლოს პარლამენტის წევრთა არანაკლებ ერთ მეხუთედით. საკონსტიტუციო წარდგინება და საკონსტიტუციო სარჩელი წარმოადგენენ საქართველოს საკონსტიტუციო სასამართლოში საქმის წარმოების საფუძველს.
ნორვეგიის დროშა

ნორვეგიის დროშა - არის წითელი, რომელზეც გამოსახულია ლურჯი ფერის სკანდინავიური ჯვარი, გამოკვეთილი თეთრი ფერით, რომელიც ვრცელდება დროშის კიდეებამდე. 1748-1814 წლებში დანია-ნორვეგიის კავშირის დროს ნორვეგიული ფლოტი დანიის დროშის(დანებროგის) ქვეშ ცურავდა. 1814 წელს როდესაც ნორვეგიის მეფე გახდა შვედეთის მეფე, ნორვეგიელებმა უფლება მიიღეს ამ დროშის გამოყენებაზე მასზე ნორვეგიის გერბის დატანით. მაგრამ ბრძოლა საკუთარი დროშისათვის გაგრძელდა და 1821 წელს პარლამენტმა მიიღო ახალი დროშა. დანებროგი ლურჯი ჯვარით თეთრ ფონზე. ჯვარი არის საერთო სიმბოლო დანიის და შვედეთის დროშების. ძველი ნორვეგიის სამეფოს სავარაუდო დროშა, დადასტურებული გამოყენება 1318 წლიდან. კალმარის უნიას სავარაუდოდ დროშა (1397-1523). დანია-ნორვეგიის დროშა. 1536-1814. ნორვეგიის დროშა (1814-1821) წლებში. ნორვეგიის დროშა (1821-1844). ნორვეგიის დროშა (1844-1899) ნორვეგიის დროშა (დღემდე) Norwegian defense web page about the flag's history დაარქივებული 2006-01-14 საიტზე Wayback Machine. University of Bergen chronology National Archive flag history დაარქივებული 2006-02-14 საიტზე Wayback Machine. With a picture of the seal of duchess Ingebjørg. A commercial web site with a flag chronology დაარქივებული 2007-09-28 საიტზე Wayback Machine. Stortinget flag history page FOTW info on the Kalmar Union flag
ბროკჰაუზის ენციკლოპედია

ბროკჰაუზის ენციკლოპედია (გერმ. Brockhaus Enzyklopädie) — გერმანული მრავალტომიანი უნივერსალური ენციკლოპედია. გამოდიოდა XIX საუკუნის დასაწყისიდან. მართალია სხვადასხვა წლებში განსხვავებული სახელებით გამოიცემოდა, მაგრამ საერთო არაოფიციალურ სახელად მაინც „ბროკჰაუზი“ შერჩა. ენციკლოპედია გამომცემლობა ბროკჰაუზის მიერ გამოიცემა, რომლის დამფუძნებელი ფრიდრიხ არნოლდ ბროკჰაუზია (შემდგომ — „Bibliographisches Institut & F. A. Brockhaus AG“). ენციკლოპედიის ერთ-ერთი ძირითადი მახასიათებელი ის არის, რომ სტატია-მიმოხილვების მაგივრად, სტატია-ცნობებია მოცემული. ამან საშუალება მისცა რედაქტორებს ენციკლოპედიაში ფორმატის შესაბამისი 200-300 ათასი სტატია ჩაერთოთ. „ბროკჰაუსის ენციკლოპედია“ გერმანულენოვან მსოფლიო დონის ენციკლოპედიებს შორის უკანასკნელია, რადგან „მაიერის ენციკლოპედიური ლექსიკონის“ (გერმ. Meyers Konversations-Lexikon) გამოცემა შეწყდა 1984 წელს, „პირერის უნივერსალური ენციკლოპედიისა“ (გერმ. Universal-Lexikon der Gegenwart und Vergangenheit) მე-19 საუკუნის მიწურულს და „ჰერდერის ენციკლოპედიური ლექსიკონისა“ (გერმ. Herders Conversations-Lexikon) 1960-იან წლებში. ენციკლოპედიები ენების მიხედვით R. L. Collison. Encyclopaedias: their history throughout the ages. 2nd ed. — New York: «Hafner», 1966. — 334 p. J. M. Wells. The Circle of Knowledge: Encyclopaedias Past and Present. — Chicago: «The Newberry Library», 1968. — 56 p. S. P. Walsh. Anglo-American General Encyclopedias. A Historical Bibliography, 1703—1967. — New York: «Bowker», 1968. — 270 p. H. Sarkowski. Das Bibliographische Institut. Verlagsgeschichte und Bibliographie, 1826—1976. — Mannheim: «Bibliographisches Institut», 1976. — 314 S. — ISBN 3-411-01368-0. K. F. Kister. Kister’s Best Encyclopedias. A Comparative Guide to General and Specialized Encyclopedias. 2nd ed. — Phoenix: «The Oryx Press», 1994. — 506 p. — ISBN 0-89774-744-5. A. zum Hingst. Die Geschichte des Grossen Brockhaus: vom Conversationslexikon zur Enzyklopädie. — Wiesbaden: «Harrassowitz», 1995. — 212 S. — ISBN 3-447-03740-7. S. C. Awe. ARBA guide to subject encyclopedias and dictionaries. 2nd ed. — Englewood: «Libraries Unlimited», 1997. — 482 p. — ISBN 0-585-07048-2. Bibliotheca lexicorum: kommentiertes Verzeichnis der Sammlung Otmar Seemann. Bearbeiten von M. Peche. — Wien: «Inlibris», 2001. — 708 S. — ISBN 3-9500813-5-6. T. Keiderling. F. A. Brockhaus: 1905—2005. — Leipzig: «Brockhaus», 2005. — 448 S. — ISBN 3-7653-0284-8. Ines Prodöhl: Genehmigtes Wissen. Enzyklopädien und Lexika im «Dritten Reich». (დოქტ. დისერტაცია[1])
ნორვეგიის ჰიმნი

ნორვეგიის სახელმწიფო ჰიმნი - ნორვეგიის ერთ-ერთი ეროვნული სიმბოლო. ტექსტის ავტორია ბიორნსტიერნე ბიორნსონი (1859) , ხოლო მუსიკის ავტორი რიკარდ ნორდრაკი (1868) , პირველად შესრულდა 1864 წლის 17 მაისს კონსტიტუციის მიღებიდან 50 წლისთავთან დაკავშირებით. ლექსი შედგება 8 სტროფისაგან, მაგრამ ჰიმნში როგორც წესი სრულდება პირველი და ბოლო ორი სტროფი. JA, VI ELSKER DETTE LANDET (დიახ, ჩვენ გვიყვარს ეს ქვეყანა) MP3 sound file National Anthem of Norway sung a cappella and with Norwegian subtitles. Hosted by YouTube Norway: National anthem on h2g2 Norway at national-anthems.net დაარქივებული 2008-08-04 საიტზე Wayback Machine. Norwegian national anthem, US source დაარქივებული 2011-07-21 საიტზე Wayback Machine. National anthems [1] Sung May 1, 2005 in Salt Lake City Utah with Mormon Tabernacle Choir and Norwegian soprano Sissel Kyrkjebø; first stanza only and then in English
იუნესკოს მსოფლიო მემკვიდრეობის ძეგლები ნორვეგიაში

2011 წლის მონაცემებით ნორვეგიაში იუნესკოს მსოფლიო მემკვიდრეობის 7 ძეგლია. იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 0,76 % ნორვეგიის ძეგლებია. 6 მათგანი კულტურული ძეგლია. 1 კი ბუნებრივი. ურნესეს ეკლესია ბრიუგენი რერუსი ალტას კლდის მხატვრობა ვეგაეინი სტრუვეს გეოდეზიური რკალი გეირანგერფიორდი ნერიოიფიორდი იუნესკოს მსოფლიო კულტურული მემკვიდრეობის ძეგლები ნორვეგიაში
ნორვეგიის დემოგრაფია

სტატია ეხება ნორვეგიის მოსახლეობის დემოგრაფიულ ასპექტებს, მოსახლეობის სიმჭიდროვეს, ეროვნულ შემადგენლობას, განათლების დონეს, ჯანდაცვასა და ეკონომიკურ სტატუსს, აგრეთვე რელიგიურ კუთვნილებასა და სხვა სფეროებს. ნორვეგია შობადობის უმაღლესი კოეფიციენტით გამოირჩევა ევროპაში. მე-19 საუკუნეში ნორვეგიელი ქალები საშუალოდ 4.6 შვილს აჩენდნენ, ზოგჯერ ათი შვილიც ჰყავდათ ოჯახში. მოგვიანებით ეს მაჩვენებელი 2.7-მდე დავიდა, 1960-იან წლებიდან 19080-იანების დასაწყისამდე 1.6-მდე. დღესდღეობით ეს მაჩვენებელი სტაბილურ 2.0-მდეა გაზრდილი. 2011 წლის 1 იანვრის მონაცემებით ნორვეგიის მთლიანი მოსახლეობა იყო 4,920,300. მოსახლეობის ზრდა 2010 წელს 1.3% იყო. ნორვეგია:1.2% ჩრდილოეთი ნორვეგია: 0.4% ტრიონდელაგი:1.1% სამხრეთი ნორვეგია:1.1% აღმოსავლეთი ნორვეგია:1.2% დასავლეთი ნორვეგია:1.4% ეთნიკურად ნორვეგიის მოსახლეობის უმეტესობა ნორვეგიელია. ნორვეგიელები ჩრდილოგერმანიკული რასის ხალხია. გარდა ნორვეგიელებისა ქვეყანაში უძველესი მკვიდრი მოსახლეობა საამებიც ცხოვრობენ, რომლებიც აქ 8000 წლის წინათ დასახლებულან. ეროვნულ უმცირესობას შეადგენენ სკანდინავიელი ბოშები - რამანები, ებრაელები, ქვენერები და მცირე ფინური თემი. უკანასკნელ ხანებში ნორვეგიას ემიგრანტთა დიდი ნაკადი მიაწყდა, განსაკუთრებით ევროპიდან და აზიიდან, როგორც უკეთესი ცხოვრების ძიების მიზნით, ასევე პოლიტიკური თავშესაფრის თხოვნით. ჩასულთაგან ბევრია შავი მუშა. ემიგრანტთა უმეტესობას პაკისტანელები, ჩინელები და ფილიპინელები, ასევე რუსები, ბერძნები, კოსოვოელი ალბანელები, არაბები, ერაყელები და პალესტინელები წარმოადგენენ, გარდა ამისა, საგრძნობია თურქი, სომალელი, მაროკოელი და ლათინოამერიკელი არალეგალების რაოდენობა. მას მერე, რაც აღმოსავლეთ ევროპული ქვეყნები შეუერთდნენ ევროკავშირს, პოლონელმა, ლატვიელმა, ლიტველმა და ესტონელმა მუშათა ჯგუფებმაც იმატა. მთავარი სტატია: რელიგია ნორვეგიაში. ლუთერანული ეკლესია ჯერ კიდევ მთავრობის მიერ იმართება, თუმცა მიმდინარეობს აქტიური პოლიტიკური დებატები სახელმწიფოსა და რელიგიის განცალკევების შესახებ. ნორვეგიელთა დიდი უმრავლესობა ამ ეკლესიის ნომინალურ წევრებად რჩება, თუმცა ოჰაიოს სახელმწიფო უნივერსიტეტის ისტორიის პროფესორის კევინ ბოილის კვლევის მიხედვით, ეკლესიის წევრთა უმეტესობა არ გამოირჩევა აქტიური რელიგიური ცხოვრებით. ისინი ეკლესიას მხოლოდ ნათლობის, ჯვრისწერისა და პანაშვიდის რიტუალებისთვის სტუმრობენ. 3% ყოველ კვირას დადის ეკლესიაში, ხოლო 10% – თვეში ერთხელ. სხვა რელიგიები შეზღუდვას არ განიცდიან, განსაკუთრებით თვალშისაცემი ხდება ისლამი და რომის კათოლიკური ეკლესია, რაც ბოლო წლებში ემიგრანტთა მატებასთანაა დაკავშირებული. წმინდა ოლაფი ნორვეგიის მფარველი წმინდანია. მას პატივს მიაგებენ როგორ მარადიულ მეფეს და ნორვეგიის ისტორიაში სხვა მეფეებისგან განსხვავებით განსაკუთრებული ადგილი უჭირავს ბოლო მილენიუმის განმავლობაში. ოფიციალური სტატისტიკა(2009): ლუთერანები 82.1%, სხვები ქრისტიანები 3.4% (ძირითადად პროტესტანტები [1.6%] და რომის კათოლიკური ეკლესიის მრევლი) [1.1%]), ისლამი 1.9%, სხვა რელიგიები (ბუდიზმი 0.2%, სიქიზმი 0.0%, ინდუიზმი 0.1%, და იუდაიზმი) 0.0%, ჰუმანურ-ეთიკური 1.6%, არაფერი ან~და უცნობი 11.9%. ↑ Statistics Norway ↑ http://www.loc.gov/lawweb/servlet/lloc_news?disp3_l205403181_text ↑ Freedom of Religion and Belief: A World Report (Routledge, 1997), გვ. 351. ↑ Statistics Norway - Church of Norway and other religious and philosophical communities